Egyre több gyógyíthatatlan beteg kér eutanáziát Kaliforniában
Tavaly 374 ember vetett véget életének kérelmezett gyógyszerrel, de sokan nem használták fel.
Egyre több gyógyíthatatlan beteg kér eutanáziát Kaliforniában: tavaly 374 ember vetett véget életének kérelmezett gyógyszerrel - adta hírül pénteken az amerikai állam közegészségügyi minisztériuma. Az adatok szerint nem minden kérvényezõ használta a kapott szert, mivel összesen 577-en folyamodtak a halálba segítõ készítményért.
A beszámoló készítõi kitértek arra, hogy a 374 elhunyt mintegy 90 százaléka 60 éven felüli volt, és csak 5 százalékuk nem rendelkezett egészségügyi biztosítással. 2017 az elsõ teljes év, amelyrõl adatok vannak Kaliforniában. 2016 második felében 191-en kérték a szert, közülük 111-en használták.
Kaliforniában 2015 végén engedélyezték az eutanáziát. A lehetõség azok számára engedélyezett, akikrõl két orvos is megállapítja, hogy fél évnél több nem lehet nekik hátra, akik képesek lenyelni a számukra felírt, halált okozó szert, és akik szellemi képességeik teljes birtokában hozzák meg döntésüket.
betegség Kalifornia eutanázia